**LĒMUMS**

Liepājā

|  |  |
| --- | --- |
| 2023. gada 23. februārī |  Nr.33/2(prot. Nr.2, 10.§) |

Par projektu “Aprīkojuma iegāde

ūdenstilpju attīrīšanas tehnikai,

Liepājā”

Pamatojoties uz Pašvaldību likuma 4. panta pirmās daļas 2. punktu, Ministru kabineta 2015. gada 20. oktobra noteikumiem Nr.605 “Valsts un Eiropas Savienības atbalsta piešķiršanas kārtība Eiropas Jūrlietu un zivsaimniecības fonda pasākumam “Sabiedrības virzītas vietējās attīstības stratēģiju īstenošana””, Liepājas valstspilsētas un Dienvidkurzemes novada attīstības programmas 2022.–2027.gadam Liepājas valstspilsētas rīcības un investīciju plāna (1.redakcija) darbību Nr.D\_1.5.14. “Apsaimniekot Liepājas ezeru un turpināt attīstīt tā piekrasti, tai skaitā Zirgu salu u.c. vietas rekreācijai”, 2015. gada 15. septembrī noslēgto sadarbības līgumu ar biedrību “Liepājas rajona partnerība”, biedrības “Liepājas rajona partnerība” izstrādāto Sabiedrības virzītas vietējās attīstības stratēģiju 2015–2020, izskatot Liepājas valstspilsētas pašvaldības domes pastāvīgās Pilsētas attīstības komitejas 2023. gada 16. februāra lēmumu (sēdes protokols Nr.2) un pastāvīgās Finanšu komitejas 2023. gada 16. februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Atbalstīt projekta “Aprīkojuma iegāde ūdenstilpju attīrīšanas tehnikai, Liepājā” (turpmāk arī – Projekts) sagatavošanu un iesniegšanu finansējuma saņemšanai Eiropas Jūrlietu un zivsaimniecības fonda (turpmāk – EJZF) Rīcības programmas zivsaimniecības attīstībai 2014.–2020. gadam pasākuma “Sabiedrības virzītas vietējās attīstības stratēģijas īstenošana” divpadsmitās atklātās projektu iesniegumu atlases kārtas ietvaros.

2. Apstiprināt Projekta kopējās attiecināmās izmaksas76 700,00 EUR (septiņdesmit seši tūkstoši septiņi simti *euro*) apmērā, no kurām:

2.1. EJZF finansējums (90%) – 69 030,00 EUR;

2.2. Liepājas valstspilsētas pašvaldības līdzfinansējums (10%) – 7 670,00 EUR.

3. Nodrošināt Projekta īstenošanai nepieciešamo Liepājas valstspilsētas pašvaldības līdzfinansējumu Projekta attiecināmo izmaksu segšanai 7 670,00 EUR (septiņi tūkstoši seši simti septiņdesmit *euro*) apmērā 2023. gadā.

4. Nodrošināt Projekta īstenošanai nepieciešamo Liepājas valstspilsētas pašvaldības priekšfinansējumu, ņemot vērā avansa maksājumu, Projekta attiecināmo izmaksu segšanai 55 224,00 EUR (piecdesmit pieci tūkstoši divi simti divdesmit četri *euro*) apmērā 2023. gadā.

5. Noteikt, ka Projekta īstenošanai nepieciešamais Liepājas valstspilsētas pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

6. Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldei plānot Projektam nepieciešamo finansējumu Liepājas valstspilsētas pašvaldības budžetā, nepieciešamības gadījumā piesaistot kredīta resursus.

7. Paredzēt, ka gadījumā, ja Valsts kases aizņēmums netiks piešķirts pilnā Projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas ir neatkarīgi no aizņēmuma Valsts kasē.

8. Uzdot Liepājas pilsētas pašvaldības iestādes “Liepājas pilsētas pašvaldības administrācija” Attīstības pārvaldei iekļaut projektu “Aprīkojuma iegāde ūdenstilpju attīrīšanas tehnikai, Liepājā” Liepājas valstspilsētas un Dienvidkurzemes novada attīstības programmas 2022.–2027. gadam pielikumā “Liepājas valstspilsētas rīcības un investīciju plāns 2022.–2027. gadam”.

9. Pilnvarot Liepājas valstspilsētas pašvaldības izpilddirektoru parakstīt visu ar Projektu saistīto dokumentāciju, t.sk. Projekta pieteikumu, līgumu ar Lauku atbalsta dienestu, Projekta un tā izpildi pamatojošos dokumentus, atskaites.

10. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Attīstības pārvaldei, Izpilddirektora birojam, Juridiskajai daļai, Finanšu pārvaldei, Komunālajai pārvaldei, Liepājas valstspilsētas pašvaldības domes priekšsēdētājam  |